CELEX: 32021D2254
Language: mt
Date: 2021-12-07 00:00:00
Title: Deċiżjoni (UE) 2021/2254 tal-Bank Ċentrali Ewropew tas-7 ta’ Diċembru 2021 li temenda d-Deciżjoni (UE) 2020/1997 dwar l-approvazzjoni tal-volum ta’ ħrug ta’ muniti fl-2021 (BĊE/2021/53)

17.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 454/17
               
            
         DEĊIŻJONI (UE) 2021/2254 TAL-BANK ĊENTRALI EWROPEW
         tas-7 ta’ Diċembru 2021
         li temenda d-Deciżjoni (UE) 2020/1997 dwar l-approvazzjoni tal-volum ta’ ħrug ta’ muniti fl-2021
         (BĊE/2021/53)
         IL-BORD EŻEKUTTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 128(2) tiegħu,
         Wara li kkunsidra d-Deċiżjoni (UE) 2015/2332 tal-Bank Ċentrali Ewropew tal-4 ta' Diċembru 2015 dwar il-qafas proċedurali għall-approvazzjoni tal-volum ta' ħruġ ta' muniti tal-euro (BĊE/2015/43) (1), u b'mod partikolari l-Artikolu 3(7) tagħha,
         Billi:
         
                     (1)
                  
                  
                     Il-Bank Ċentrali Ewropew (BĊE) għandu d-dritt esklussiv mill-1 ta’ Jannar 1999 biex japprova l-volum ta’ muniti maħruġin mill-Istati Membri li l-munita tagħhom hija l-euro.
                  
               
                     (2)
                  
                  
                     Skont l-estimi tad-domanda għall-muniti tal-euro fl-2021 li l-Istati Membri li l-munita tagħhom hija l-euro ppreżentaw lill-BĊE, il-BĊE approva l-volum totali tal-muniti tal-euro intiżi għaċ-ċirkolazzjoni u l-muniti tal-euro għall-kolletturi mhux intiżi għaċ-ċirkolazzjoni fl-2021 fid-Deċiżjoni (UE) 2020/1997 tal-Bank Ċentrali Ewropew (BĊE/2020/57) (2).
                  
               
                     (3)
                  
                  
                     Skont l-Artikolu 3 tad-Deċiżjoni (UE) 2015/2332 tal-Bank Ċentrali Ewropew (BĊE/2015/43), Stat Membru taż-żona tal-euro għandu jinnotifika lill-BĊE jekk id-domanda reali għall-muniti tal-euro aktarx li taqbeż il-volum approvat ta’ ħruġ ta’ muniti f’sena kalendarja u għandu jitlob approvazzjoni ad hoc għal volum addizzjonali ta’ ħruġ ta’ muniti f’dik is-sena kalendarja jekk iż-żieda fid-domanda għall-muniti tkompli.
                  
               
                     (4)
                  
                  
                     Fit-22 ta’ Novembru, il-BĊE irċieva talba mis-Central Bank of Ireland f’isem l-Irlanda biex jiżdied il-volum ta' muniti tal-euro li l-Irlanda tista’ toħroġ fl-2021, b’volum addizzjonali ta’ EUR10 miljun minn EUR 16.3 miljun għal EUR 26.3 miljun biex ikun jista’ jwieġeb għal żieda sinifikanti fid-domanda għall-muniti b’rabta ma’ tnaqqis fid-depożiti tal-muniti fl-2021 meta mqabbel mal-2020 u ma’ domanda ikbar milli stmata prevista għall-perjodu ta’ qabel il-Milied fl-2021.
                  
               
                     (5)
                  
                  
                     Skont l-Artikolu 3(7) tad-Deċiżjoni (UE) 2015/2332 (BĊE/2015/43) il-Bord Eżekuttiv għandu jadotta deċiżjoni individwali dwar it-talba ad hoc għal approvazzjoni, meta ebda modifika għat-talba ad hoc tkun meħtieġa.
                  
               
                     (6)
                  
                  
                     Għalhekk, jenħtieġ li d-Deċiżjoni (UE) 2020/1997 (BĊE/2020/57) għandha tiġi emendata kif meħtieġ,
                  
               ADOTTA DIN ID-DEĊIŻJONI:
         
            Artikolu 1
            Emenda
            It-tabella fl-Artikolu 2 tad-Decizjoni (UE) 2020/1997 (BĊE/2020/57) hija emendata kif gej:
            ir-ringiela dwar l-Irlanda hija mibdula b’li ġej:
            
               
                           “L-Irlanda
                        
                        
                           25,8 
                        
                        
                           0,5 
                        
                        
                           26,3 ”.
                        
                     
         
         
            Artikolu 2
            Dħul fis-seħħ
            Din id-Deċiżjoni għandha tidħol fis-seħħ fil-jum meta tiġi nnotifikata lid-destinatarji.
         
         
            Artikolu 3
            Destinatarji
            Din id-Deċiżjoni hija indirizzata lill-Istati Membri li l-munita tagħhom hija l-euro.
         
         
            Magħmul fi Frankfurt am Main, is-7 ta’ Diċembru 2021.
            
               
                  Il-President tal-BĊE
               
               Christine LAGARDE
            
         
         
            (1)  ĠU L 328, 12.12.2015, p. 123.
         
            (2)  Deċiżjoni (UE) 2020/1997 tal-Bank Ċentrali Ewropew tal-24 ta' Novembru 2020 dwar l-approvazzjoni tal-volum ta' ħruġ ta' muniti fl-2021 (BĊE/2020/57) (ĠU L 410, 7.12.2020, p. 104).